jkorsvik/nowiki_second_scrape_merged huggingface dataset:
Ennå (album)

Ennå er et musikkalbum med Kalle Zwilgmeyer, utgitt i 2008. Dette ble hans siste plate før han døde et par år senere.


== Sporliste ==
«Ennå»
«Mattetime i vårsol»
«23. august -89 (den syngende revolusjon)»
«Bestemors vintermorgen»
«For sent»
«Apollon»
«Første skoledag»
«Det skjer»
«Sommernatt»
«Balladen om "najaden"»
«God's Own Country (forbannet)»
«Det brenner et lys på Torshov»
«Trubadurtanker»
«Juleflua»
«Visetreff i Skagen»
«Vår vår»
Eirin Dale

Eirin Dale (født 25. november 1988 i Osøyri) er en norsk kickbokser, og verdensmester i kickboksing fra 2009.
Hun vant gull i 55-kilosklassen semikontakt under VM i kickboksing i Italia i 2009, der hun slo Luisa Gullotti i finalen. Dale slo franske Alicia Meraux, slovenske Adriana Kores og ukrainske Katya Solovey på vei til finalen.Hun er medlem av Bergen Kickboxingklubb, og innehar blått belte av 2. grad. Hennes trener er Kim Waardal.Eirin Dale har fått over 45 medaljer og pallplasseringer i internasjonale stevner siden 2006.Dale fikk 8. desember 2009 utdelt Hordaland fylkeskommune sitt fat for særlige idrettsprestasjoner av fylkesordførar Torill Selsvold Nyborg.


== Meritter ==
Kickboksing semikontakt
VM-gull (2009)
2 VM-sølv (2007, 2011)
Combat Games bronse 2010
2 EM-bronse (2010, 2012)
World Cup-sølv 2011


== Referanser ==


== Eksterne lenker ==
Bergen Kickboxingklubb
Norges Kickboksing Forbund - utøverprofil: Dale
Shaxi (Jianchuan)

Shaxi (kinesisk: 沙溪) er en storkommune og en historisk marketsby fylket Jianchuan i prefekturet Dali i provinsen Yunnan i Kina. Den ligger om lag halvveis mellom Dali og Lijiang.
Sideng marketsplass ble satt på World Monuments Watch List of 100 Most Endangered Sites i 2001.Shaxi var et handelssted for te og hester under Tangdynastiet (618–907). Byen hadde sin storhetstid under Mingdynastiet og Qing-dynastiet (1368–1912).
Den er muligens den best bevarte karavanserai for hester på den gamle teruten fra Yunnan til Burma og Tibet.Shibaofjellet i nærheten har buddhistiske klippefigurer og gamle templer medavbildninger av blant annet bodhisattvaen Guanyin.
De to viktigste folkegrupper i Shaxi er bai- og yi-folk.


== Referanser ==
Hanan

Hanan (arabisk: حنان) er et arabisk kvinnenavn som betyr «barmhjertighet, medfølelse».


== Utbredelse ==
Hanan er blant de ti mest utbredte arabiske kvinnenavnene ifølge Dictionary of Arab Names.
Tabellen nedenfor gir en detaljert oversikt over populariteten til kvinnenavnet Hanan og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Hanan al-Shaykh (f. 1945), libanesisk forfatter
Hanan Ashrawi (f. 1946), palestinsk diplomat og politiker
Hanan Kattan (f. 1962), jordansk journalist
Hanan Alattar, amerikansk operasopran


== Referanser ==


== Eksterne lenker ==
(en) Behind the Name: Hanan
(en) Think Baby Names: Hanan
Sykehusprest

En sykehusprest er en prest, ordinert i Den norske kirke, men som er tilknyttet eller ansatt ved et sykehus.
I tjenesten har sykehuspresten sin oppmerksomhet rettet mot de livssynsrelaterte, ekstensielle og religiøse spørsmål knyttet til sykdom og lidelse.Sykehusprestens oppgaver kan være å snakke med pasienter og pårørende, dele ut nattverd til eller be for de syke, undervise og veilede eller holde Gudstjenester eller andre sermeonier, eller salve den syke. Sykehusprester kan også utføre fellestjenester, på vegne av alle  tros- og livssynssamfunn, der presten blant annet kan koordinere kontakt til de ulike samfunnene.


== Referanser ==
Olle Ljungberg

Olle Ljungberg (født 7. desember 1946) er en svensk skuespiller, regissør og teaterprodusent.


== Biografi ==
Ljungberg utdannet seg ved Calle Flygare Teaterskola. Deretter begynte han han som skuespiller på Pistolteatern i 1969 og senare ved bl.a. Riksteatern og Göteborgs stadsteater. I Göteborg regisserte Ljungberg også i suksessen Brel lever än (1982). Sammen med Evabritt Strandberg grunnla han deretter Scendamm AB, som foruten kabareten Brel (1983) och Kent Anderssons revy Kent  (1985) på Göta Lejon i Stockholm produserte musikalene A Star is Torn (1985) på Scala och Zarah (1987 - här var Ljungberg också medförfattare ) på Intiman samt komedien Färdknäpp (1988) og musikalen Villon (1991) på Scala, samtlige med Ljungberg som regissör. Han var også produsent för Les Misérables (1990) på Cirkus.Ljungberg har også regissert og produsert Kulfadern på Tyrol (1992), musikalen Blood Brothers på Intiman (1992),  kabareten Tre på en liter på Sverige-turné (1993). Kabaretene Brel i Feskekyrka samt Brel landet runt (1994-1995). I 1995 – 1999 bygde Olle Ljungberg opp og drev som adm. dir. industrif
oretaket Smoke on Guard AB. Sikkerhetsforetak med innovasjoner innenfor larmer og innbruddsbeskyttelse. Nå til dags mer virksomt globalt. 
I 1999 - 2001 produserte og regisserte Olle Ljungberg musikkteateroppsetningen Marlene på Scala. Konsertforestillingen  Å alla dessa karlar, på konserthusturné samt et antall mindre forestillinger på turné rundt i landet. I 2002 – 2005 bygde og drev Olle Ljungberg Fjäderholmsteatern på Fjäderholmarna. Der produserte og regisserte han teaterforestillingen Hemsöborna samt barneforestillingen Myror i brallan og familieforestillingen Saltkråkan. I 2006 - 2007 produserte og regisserte han musikkteaterforestillingen Brel rakt in i hjärtat på Vasateatern i Stockholm. I 2009 og 2010 produserte og regisserte han rockmusikalen Life of Bellman i Ulriksdals slottspark. I 2011 produserte og regisserte Ljungberg dramamusikalen Modren på Rival i Stockholm.


== Filmografi (i utvalg) ==
Ta den ring (TV)


== Referanser ==


== Eksterne lenker ==
(en) Olle Ljungberg på Internet Movie Database
Posthum (band)

Posthum er et norsk metallband fra Nannestad. Bandet ble startet i 2004 av Jon Kristian Skare (gitar, bass, vokal) og Morten Edseth (trommer). Musikken går i retning av den ambient/progressive siden av sjangeren enn mot den aggressive, og kan bli sammenlignet med band som eksempelvis Ulver eller eldre Enslaved.


== Biografi ==
I tiden mellom 2004 og 2008 brukte Posthum det meste av sin tid på å definere egen stil og jobbe i øvingslokalet. De utga debutalbumet .Posthum både på CD og vinyl via Folter Records i 2009. Senere det året dro de med Satyricon, Shining og Dark Fortress for å gjøre en 21-dagers europaturne. Etter nok en turne med Nargaroth og Chaos Invocation, en norsk turne med Endezzma som støtte, festival og konserter, spilte de inn sitt andre album i 2011; Lights Out som ble sluppet på det norske plateselskapet Indie Recordings i september 2012. Måneden etter gjorde de en norsk turné med Sólstafir og Dunderbeist.Det norske radioprogrammet Pyro på NRK P3 utropte Posthum til å være et av de mest interessante bandene å se opp for i 2013.


== Medlemmer ==
Nåværende

Jon Kristian Skare (gitar/bass/sang) 2004 -
Morten Edseth (trommer) 2004 -
Mats Kjeserud Iversen (gitar) 2012 -Tidligere

Martin Wasa Olsen (gitar/bass) 2004 - 2012
Vegard Wiik (bass) 2004 - 2005
Morten Opsahl Thomassen (vokaler) 2004


== Diskografi ==


== Referanser ==


== Eksterne lenker ==
(en) Posthum på Discogs 
(en) Indie Recordings
Mot nya tider

Mot nya tider er en svensk film fra 1939 i regi av Sigurd Wallén. Den skildrer unionsoppløsningen mellom Norge og Sverige.


== Innspillingsfakta ==
Filmen ble spilt inn i februar – mai 1939 i AB Sandrew-Ateljéerna, Stockholm, Karlstad, Oslo og Trondheim.


== I rollene (kun krediterte) ==
Victor Sjöström - Hjalmar Branting
Sigurd Wallén - Kalle Lundgren, malermester
Bengt Djurberg - Johan Dahlberg, ingeniør
Solveig Hedengran - Elin Ström
Gun-Mari Kjellström - Eva, Johans og Elins datter som liten
Ulla Hodell - Eva som ung pike
Marianne Aminoff -	Eva som voksen
Karl Holter - Henrik Thygesen, nordmann
Georg Løkkeberg - Christian Thygesen, Henriks bror, norsk løyttnant / Helge Thygesen som voksen
Åke Johansson - Helge Thygesen, Christians sønn som barn
Ingela Lundstedt - Sigrid Bergström, Christian Thygesens forlovede, Helges mor
Thor Modéen - Lindqvist
Ingolf Schanche -	Christian Michelsen, norsk statsminister
David Knudsen - Jørgen Løvland, norsk statsminister
Leif Amble-Næss -	Harald Bothner, norsk statsråd
Sigval Kvam - Edvard Hagerup Bull, norsk statsråd
Olof Sandborg - Kong Oscar II
Karl-Magnus Thulstrup - Kronprins Gustav
Sven Bergvall - Christian Lundeberg, svensk statsminister
Ragnar Widestedt - Fredrik Wachtmeister, svensk utenriksminister
Rune Carlsten - Karl Staaff
Arne Lindblad - August Palm
Willy Peters - Per Albin Hansson
Carl Barcklind - Semmy Rubenson, politimester i Stockholm
Gösta Cederlund -	landshövding Curry Treffenberg
Stina Ståhle - Christina Nilsson
Georg Fernquist -	konditor Berns
Hjalmar Meissner - August Meissner
Tord Bernheim - Hilding Nihlén, grilljannen på Berns salonger
Carin Swensson - Hulda Malmström
Carl Apolloff - Vicomte de Soto Maior


== Eksterne lenker ==
(en) Mot nya tider på Internet Movie Database 
(no) Mot nya tider hos Filmfront 
(sv) Mot nya tider i Svensk Filmdatabas
Vera Rostin Wexelsen

Vera Rostin Wexelsen (født 16. mai 1949) er en norsk instruktør, skuespiller og dramatiker.
Etter cand.philol.-eksamen med teatervitenskap, kunsthistorie og nordisk litteratur med vekt på dramatikk, startet Vera Rostin Wexelsen Flaminiateatret sammen med Jorunn Vesterlid. I en tiårsperiode turnerte gruppa i store deler av Norge, særlig med kabareter og teater for barn og unge. Av gruppas forestillinger som fikk særlig oppmerksomhet, kan nevnes Ellemelle (1984) av Vera Rostin Wexelsen og Frøken Julie av August Strindberg. Gruppa tok også initiativ til Slottsfjellspillene i Tønsberg hvor Vera Rostin Wexelsen var skuespiller i 1990 og 1992 og instruktør i 1995. Vera Rostin Wexelsen var instruktør for flere store friluftsforestillinger på 1990-tallet. 
Vera Rostin Wexelsen har arbeidet som skuespiller og instruktør ved flere regionteatre i landet. Hun har vært teatersjef ved Nord-Trøndelag Teater og Hordaland Teater. Som teaterleder har hun særlig vært opptatt av å formidle ny dramatikk for barn og unge. I 2012 debuterte hun som barnebokforfatter med Adventsboka om Adventspøkelset illustrert av Beate Rostin. Boka var en videreutvikling av teaterstykket Adventspøkelset som Wexelsen skrev og instruerte for Hordaland Teater i 2010.
Stortingsvalget 1903

Stortingsvalget 1903  ble avholdt i Norge i 1903 som indirekte valg til det 53., 54., og 55. ordentlige Storting.


== Valgordning ==
Dette var siste stortingsvalg med indirekte valg. I hvert formannskapsdistrikt hadde lensmannen eller formannskapet ansvar for å holde valgting som utpekte valgmenn. Valgmennene møttes til valgmannsting. På landet hadde hvert amt valgmannsting, og utpekte 1-5 av 78 stortingsrepresentanter. Kjøpstedenes valgmannsting utpekte én eller flere av 39 stortingsrepresentanter.
Valgtingene ble holdt i perioden 5. august til 8. september. 436 valgting i landdistriktene utpekte totalt 3 706 valgmenn. 40 valgting i byene utpekte totalt 2 168 valgmenn. Fire av valgtingene ble underkjent, og nye valgting ble avholdt i perioden 20. november til 16. desember 1903. Valgmannstingene ble holdt i perioden 13. august til 16. september 1903. Stortinget ble konstituert 12. oktober 1903.


== Politikk ==
Programmer:

Høires valgprogram
Det moderate Partis Program
Venstres valgprogram
Arbeiderdemokratenes program
Det norske arbeiderpartis programValget klare vinner var samarbeidet mellom Høyre, Moderate Venstre og Samlingspartiet som fikk 62 av Stortingets 117 plasser.


== Resultat ==


=== Valgmennenes partitilknytning ===
Kilde: Stortinget og statsraadet
1Narvik ny kjøpstad

1To valgmenn for Venstre ble avvist


== Se også ==
Liste over stortingsrepresentanter 1904–1906


== Referanser ==
Alfred Lagerheim

Carl Herman Theodor Alfred Lagerheim (født 4. oktober 1843 i København, død 23. mai 1924) var en svensk diplomat og politiker. 
Han var kabinettssekreterare i årene 1876 til 1886 da han ble utsending for Sverige og Norge i Berlin, en post han hadde fram 1899, da han ble utenriksminister. Lagerheim arbeidet for en løsning av Konsulatsaken og var derfor innstilt på å imøtekomme de norske kravene, noe som førte til at han måtte gå av i 1904.
I årene 1905 til 1917 var han medlem av Stockholms stadsfullmäktige (bystyre). Han ble tildelt Serafimerordenen i 1900.


== Referanser ==


== Eksterne lenker ==
(en) Alfred Lagerheim – kategori av bilder, video eller lyd på Commons 
(no) Alfred Lagerheim hos Norsk senter for forskningsdata
Mathias Engebretsen

Mathias Engebretsen (født 24. januar 1993 i Halden) er en norsk fotballspiller som spiller for Kvik Halden Fotballklubb. 
Han har tidligere spilt for Berg Idrettslag, Sarpsborg 08 Fotballforening, Moss Fotballklubb (Utlån) og Kvik Halden Fotballklubb. 
Engebretsen debuterte i Tippeligaen for Sarpsborg 08 mot Rosenborg den 12. september 2011.  
Han signerte en 3,5 års kontrakt med Sarpsborg 08 i juli 2012.Mars 2014 signerte han en to-årig kontrakt med Kvik Halden. I november 2015 signerte han en kontraktforlengelse på ett år.Desember 2016 signerte han en to-årig kontrakt med Vindbjart FK. Januar 2018 retunerte han til Kvik Halden på en tre-års kontrakt. 


== Utmerkelser ==
Vinner av Sølvballen 2015. Prisen deles ut av Halden Arbeiderblad til den avisen mener er Haldens beste fotballspiller hver sesong. [1]


== Referanser ==


== Eksterne lenker ==
(en) Mathias Engebretsen – Transfermarkt 
(no) Mathias Engebretsen – Norges Fotballforbund 
(en) Mathias Engebretsen – FBref 
Spillerprofil på Vindbjart.no
MB «Sjøgutt»

MB «Sjøgutt» ble bygd som seilbåt i England etter første verdenskrig. Den ble bygd av eik og var 36 fot lang og 9 fot bred.  Den kom senere til Norge og første eier i Norge var statsminister Christian Michelsen fra Bergen. Han hadde den i noen år, men la den ut for salg på midten av 1920-tallet.
Kristian Bauge, som drev med båtskyss i Florabassenget ytterst på kysten i Sogn og Fjordane, kjøpte båten. Han rigget den ned, satte inn en 12 hk Avance oppfyringsmotor, og bygde styrehus på båten før han tok den i bruk til skyssbåt og fraktet varer og passasjerer mellom Florø by og øyene utenfor. «Sjøgutt» gjorde da ca. 7,5 knop. Etter noen år solgte han den videre til en bergenser, Erik Grant Lea, eier av Gjølanger Mølle i Dalsfjorden. Han skulle bruke den til bedriftsbåt. 
I 1947 ble «Sjøgutt» kjøpt av Hilmar Røed i Svelgen i Sogn og Fjordane, et sted som på den tiden var uten veisamband og derfor hadde stort behov for skyssbåter. Røed drev skyss med «Sjøgutt» frem til påsken i 1953. Onsdag før påske i 1953, var «Sjøgutt» i skyss til Florø. På returen til Svelgen blåste det opp til storm og regn med svært dårlig sikt ut på kvelden. Da de passerte Botnane i Bremanger, et stykke nord for Florø, så de nesten ingenting, og valgte å gå til land ved en sjøbu der for å vente til det verste været var over. På grunn av den dårlige sikten kom de for nært land, og båten kom ned på en stein og slo hull i bunnen. «Sjøgutt» fyltes med vann og motoren stanset. En mann i Botnane, som ville se etter færingen sin som låg nede i støa før han gikk til sengs for natten, hørte fløyting og skrik fra fjorden, og forsto at her var det noe galt på ferde. Han fikk med seg en nabo, og de sette seg i færingen og rodde ut. De kom akkurat tidsnok til å berge de to ombord før båten gikk under.«Sjøgutt» ble senere tatt opp og ført inn til Svelgen. Skadene var så store at det ikke ville lønne seg å reparere den for senere bruk. Det som var av verdi, ble demontert og tatt vare på, og «Sjøgutt» ble så senket i fjorden.
Frankrikes ambassade i Berlin

Frankrikes ambassade i Berlin er Frankrikes diplomatiske representasjon i Tyskland. Ambassadebygningen finnes på Pariser Platz 5 i ortsteilen Mitte i bydelen Mitte. 


== Historie ==
Etter den Tysklands samling i 1871 og til avslutningen av den andre verdenskrigen i 1945 befant ambassaden seg i Palais Beauvryé på samme sted som i dag. Fra 1945 var Frankrike medlem av Det allierte kontrollrådet og utøvet dermed regjeringsmakt i Tyskland. Etter 1949, under gjenetableringen av den tyske suverenitet ble Allierte høykommisjon etablert og i tillegg en fransk ambassade i Bonn hvor den tyske regjeringen da hadde kontor.
Etter Frankrikes diplomatiske anerkjennelse av DDR i 1973 flyttet ambassaden inn i en bygning på Unter den Linden mellom Friedrichstrasse og Neustädtischer Kirchstrasse. Etter Tysklands gjenforening ble denne bygningen benyttet som ambassade i det samlete Tyskland, inntil nybygget på den gamle ambassadetomten på Pariser Platz var oppført.Dagens ambassadebygning ble oppført mellom 2001 og 2002 etter planer av Paris-arkitekten Christian de Portzamparc og den Berlin-baserte arkitekt Steffen Lehmann. 


== Referanser ==


== Eksterne lenker ==
(de) Offisielt nettsted 
(en) French Embassy, Berlin – kategori av bilder, video eller lyd på Commons 
(en) French Embassy, Berlin – galleri av bilder, video eller lyd på Commons 
Internettsiden til den franske ambassaden i Berlin
Gangster Disciples

Black Gangster Disciples (BGD) er en amerikansk mafiabande som ble dannet på sørsiden av Chicago i slutten av 1960-årene, etter at lederen for Black Disciples David Barksdale og lederen for Supreme Gangsters Larry Hoover slo seg sammen og dannet Black Gangster Disciple Nation (BGDN). Enkelte medlemmer av gruppen har kalt seg selv for Black Disciple Killer (BDK).Gjengen har gjort flere forsøk på å fremstå som legitime, for eksempel ved å kutte ut Black i navnet og heller kalle seg Gangster Disciples (GD). I 1990-årene forsøkte de å gå inn i politikken i Chicago på samme måte som Black Panthers, Black Stone Rangers, Latin Kings, Vice Lords, Black Disciples og Young Lords har gjort i sin tid, og valgte da å gå under navnet Growth & Development (GD). Selv om navnet på organisasjonen nå er Gangster Disciples kaller noen gjenger utenfor Chicago seg fortsatt Black Gangster Disciples.
Det har blitt dokumentert at det fins medlemmer av Gangster Disciples i det amerikanske militæret, både inne i USA og i utenlandske baser. Graffitisymboler for Gangster Disciples skal ha blitt observert i amerikanske militærbaser i Irak og Afghanistan.


== Symbolikk og tegn ==
Som de fleste store gjenger bruker Gangster Disciples mange forskjellige symboler for å vise allianser og hvem som er rivaler. Dette gjør de ved å kombinere symboler for Gangster Disciples eller allianser som Folk Nation med et symbol for rivalen som er vendt opp ned.


=== Sekskantet stjerne ===
Det mest brukte symbolet til Gangster Disciples er en sekskantet stjene som ligner på Davidstjernen, og som er ment for å hylle grunnleggeren David Barksdale. De seks taggene skal representere kjærlighet, liv, lojalitet, forståelse, kunnskap og visdom (eller respekt).


=== Farger og bekledning ===
Gangster Disciples bruker stort sett fargene svart og blå, og er kjent for å bruke supporterklær for Georgetown Hoyas eller Duke Blue Devils.


== Feid med Rick Ross ==
Gangster Disciples ble fornærmet etter at gangsterrapperen Rick Ross hevdet han var Larry Hoover og solgte dop i sangen B.M.F. (Blowin' Money Fast), i tillegg til at han i mixtapen The Black Bar Mitzvah brukte en sekskantet stjerne på coveret. GD mente at han på den måten hadde vanæret dem, og begynte å sende drapstrusler, for det meste i videoklipp over internett. Ross måtte derfor avlyse to konserter i Nord-Carolina i desember 2012, men måtte også avlyse resten av hele turneen grunnet ytterligere drapstrusler fra gjengen.
Den 29. januar 2013 kom Rick Ross og hans kjæreste uskadet fra å ha blitt skutt mot mens han kjørte hjem etter å ha feiret 37-årsdagen sin på en nattklubb, og Black Disciples mistenkes å stå bak.


== Referanser ==
AirAsia

AirAsia Berhad er et malaysisk lavprisflyselskap. Det ble oppretta i 1993, og er Asias største selskap i sitt slag. Hovedflyplassen er Kuala Lumpur internasjonale lufthavn. AirAsia har ruter til 100 destinasjoner i 22 land. Selskapet har en flyflåte på 169 Airbus A320, med 322 i bestilling.


== Ulykker ==

Den 28. desember 2014 forsvant et av selskapets Airbus 320 over Javasjøen, undervegs fra Surabaya til Singapore. Om bord var 155 passasjerer og en besetning på sju. Minutter før flykontrollen mista kontakten hadde kapteinen anmoda om kursendring da besetningen ville unngå å fly gjennom urolig vær.Flyet sendte ikke ut nødsignal. Etter tre dagers leiting ble det klart at flyet hadde styrta i Javasjøen. Det ble funnet omkomne og vrakrester i Karimatastredet sørvest for byen Pangkalan Bun på Kalimantan, ca. 16 km fra sist kjente posisjon. De første omkomne ble brakt i land i Surabaya.


== Bilder ==

		


== Referanser ==


== Eksterne lenker ==
(ms) Offisielt nettsted 
(en) AirAsia – kategori av bilder, video eller lyd på Commons 
(en) AirAsia – galleri av bilder, video eller lyd på Commons
Old Melbourne Gaol

Old Melbourne Gaol er et tidligere fengsel, og den eldste bygningen i Melbourne, Victoria, Australia. Konstruksjon av fengselet ble startet i 1839, og fengselet var i bruk i perioden 1842 til1929. I dag blir bygningen brukt som museum. Totalt ble 133 fanger henrettet i fengselet ved hengning. Inkludert noen av Australias mest notoriske kriminelle som Ned Kelly. 


== Referanser ==


== Eksterne lenker ==
(en) Offisielt nettsted 
(en) Old Melbourne Gaol – kategori av bilder, video eller lyd på Commons 
(en) Old Melbourne Gaol  - Crime and Justice Experience
Prizzly

En Prizzly er en hybrid mellom grizzlybjørn og isbjørn. Det har vært krysninger mellom disse artene tidligere i dyrehager med fertilt avkom som resultat. Det er også ett dokumentert tilfelle bland vilde dyr der en DNA-test har vist att dyret var en krysning mellom en hanngrizzly og isbjørnhunn.


== Referanser ==


== Eksterne lenker ==
Dagbladet
Eddie Hapgood

Edris Albert «Eddie» Hapgood (født 24. september 1908 i Bristol, død 20. april 1973) var en engelsk fotballspiller og -trener.
Hapgood begynte sin karriere som amatør før han slo gjennom i Kettering Town. Kettering Town lå i toppen av amatørlag, men var ingen større suksess. I 1927 ble Hapgood hentet til Arsenal FC for 950 pund. Han spilte venstre back og ble etter hvert lagkaptein for både Arsenal og etter hvert England. Som Arsenal-spiller fikk han 440 kamper totalt for klubben, og vant ligaen fem ganger, i tillegg til to seire i FA-cupen. 
På Englands landslag spilte Hapgood 30 landskamper, 21 av hvilke som lagkaptein. Hans første kamp som lagkaptein var den senere så berømte Battle of Highbury mot Italia, der England, med sju Arsenal-spillere, vant en hardt spilt kamp 3–2. Hapgood brakk nesebenet. Blant andre kjente kamper Hapgood var kaptein for var kampen mot Tyskland i Berlin den 14. mai 1938, da de engelske spillerne ble tvunget til å gjøre Hitlerhilsen før kampen av britiske diplomater, især Nevile Henderson. England vant kampen 6–2 uten Stan Cullis som nektet å hilse.
Hapgood måtte avslutte karrieren som følge av andre verdenskrig, men etter krigen var han trener for Blackburn Rovers, Watford og Bath City.


== Referanser ==


== Eksterne lenker ==
(en) Eddie Hapgood – Transfermarkt 
(en) Eddie Hapgood – national-football-teams.com 
(en) Eddie Hapgood – EU-Football.info
International Federation of Football History & Statistics

International Federation of Football History & Statistics (IFFHS) er en organisasjon som noterer statistisk og historisk gjennomgang av fotball. Organisasjonen ble dannet den 27. mars 1984 i Leipzig i Vest-Tyskland av Dr. Alfredo Pöge.
I en lengre periode ga IFFHS ut statistikk i form av tidsskrifter eller bøker. Nå er mesteparten av statistikken tilgjengelig på nett. Fra 1991 av har IFFHS hatt månedlige kåring av verdens klubb. Rosenborg har vunnet denne i juli 2010. IFFHS er i hovedsak opptatt av klubbfotball. De har imidlertid også kåret spillere, blant annet ble Lev Jasjin kåret til århundrets målvakt.


== Eksterne lenker ==
(en) Offisielt nettsted
Hallo P3

Hallo P3 er et norsk radio-talkshow som gikk på NRK Radio fra 2010 til 2017. Programmet baserte seg i stor grad på innringere der lytterne ble oppfordret til å ringe inn for å gi sin mening eller fortelle en historie rundt det som var dagens tema. Programmet gikk på P3, hver mandag til onsdag mellom kl. 17 og 19. Programleder var Tuva Fellman. I tillegg var Jørn Kaarstad (2011-2014), Jonas Jeremiassen Tomter (2014) og Adelina Ibishi (2017) med-programledere.Programmet ble sendt fra NRK Tyholt i Trondheim.Siste program gikk 21. juni 2017.


== Referanser ==